આ પરિસ્થિતિમાં પણ પોતાના મજાકિયા અંદાજ કે જેને ભૂમિકા ક્યારેક ગુસ્સામાં તો કદીક વળી પ્યારથી કહેતી, કે યુ આર ફની મેન. આલોકે એ જ ફની મેન વાળી આદતવશ કહ્યું, “ના, મને જો આ પટ્ટી મારેલા ગળા સુધીની ખાત્રી જ હતી કે મારા મોબાઇલની ફોનબુકમાંથી આ લોકો ‘હોમ’ નું ડાયલ કરતાં જ તું આવીશ, દોડતી આવીશ.” ત્યારબાદના શબ્દોને હોઠ પર આવવાની અનુમતિ ન આપી કે ભૂમિ, શાયદ આપણી આ જ તો તકલીફ છે ને કે બન્ને એક-બીજાને ચાહીએ છીએ અને એક-બીજાના સારા માટે જ એક-બીજાને જાણ્યે અજાણ્યે ઠેસ પહોચાડતા રહીયે છીએ!